open-index/open-wikipedia-markdown huggingface dataset:
Πασάς

right|thumb|65px|Διακριτικό (tui) Οθωμανού πασά με δύο ιππουρίδες (1877).
Ο **πασάς** (τουρκικά *paşa*, από το *padeshah*) ήταν ανώτερος τίτλος στην οθωμανική διοικητική και στρατιωτική ιεραρχία, καθώς και στο Βασίλειο της Αιγύπτου. Προέρχεται κατ΄ άλλους από τον πρωτοτουρκικό όρο *bash ağa* που σήμαινε αρχηγός ή φύλαρχος, ενώ κατ΄ άλλους, περισσότερο βάσιμα, προέρχεται από την περσική λέξη padeshah =πους+βασιλεύς, πόδι βασιλέως, δηλαδή ο πλησιέστερος ιεραρχικά στον βασιλέα ή αυτοκράτορα και η οποία χρησιμοποιούνταν από τους σουλτάνους ως επίσημος συμπληρωματικός τίτλος επιμέρους περιοχών που υπάγονταν σ΄ αυτούς. Τόσο η άσκηση εξουσίας όσο και η διοικητική περιφέρεια του πασά λεγόταν ομοίως πασαλίκι.

Στην οθωμανική διοίκηση ο τίτλος του πασά ήταν ανώτερος του μπέη και κατώτερος του μεγάλου βεζίρη με διοικητικό χωροταξικό χαρακτήρα, αντίστοιχο με τον σημερινό περιφερειάρχη με περισσότερες όμως εξουσίες. Κατά την περίοδο της παρακμής της Οθωμανικής Αυτοκρατορίας συχνά ο τίτλος αυτός συνδεόταν με αυτόν του βεζίρη. Ο τίτλος του πασά έπαψε να ισχύει επίσημα μετά τη κατάρρευση της Οθωμανικής Αυτοκρατορίας, πλην όμως οι Τούρκοι συνεχίζουν να χρησιμοποιούν τη λέξη αυτή και σήμερα προς ένδειξη σεβασμού σε διάφορα καταξιωμένα πρόσωπα. Τον τίτλο του πασά έφερε και ο Κεμάλ Ατατούρκ. Στην Αίγυπτο ο τίτλος διατηρούνταν μέχρι το 1952 και λίγο αργότερα.

## Εκφράσεις
Στις σύγχρονες ελληνικές δημώδεις εκφράσεις ο χαρακτηρισμός *πασάς* αποδίδεται περισσότερο σε πρόσωπα που χαίρουν άνεσης  π.χ. "Πασάς στα Γιάννενα". Στα λαϊκά τραγούδια αποδίδεται τόσο προς τον αγαπημένο σύντροφο όσο και για τον χαρακτηρισμό μιας πληθωρικά ευπαρουσίαστης θηλυκής ύπαρξης. Χαρακτηριστικοί είναι οι ακόλουθοι χαριτωμένοι στίχοι:

::::::*Νάνι - νάνι, νάνι - νάνι,  νάνι - νάνι του Πασά μου, 
::::::*που του κάνω ότι θέλει, και μου κάνει τα δικά μου.
::::::-----------------------------------------------------------------------
::::::*Έτσι την περνάνε όλοι οι Πασάδες του ντουνιά,
::::::*μ΄ αργιλέδες και τσιμπούκια, μ΄ αγκαλιές και με φιλιά. 

## Εξωτερικοί σύνδεσμοι
* 

Κατηγορία:Οθωμανικοί τίτλοι

Κατηγορία:Εκφράσεις
Κατηγορία:Τίτλοι ευγενείας
Κατηγορία:Τουρκικές λέξεις και φράσεις
ΕΤΑ

Η **ΕΤΑ** (βασκικά: *Euskadi Ta Askatasuna*, που σημαίνει *Βασκική γη Και Ελευθερία*) ήταν βασκική αυτονομιστική οργάνωση, που έδρασε στη Ισπανία, όπου υιοθετώντας πολλές φορές βίαιες μεθόδους στην εκστρατεία που ανέλαβε για αναγνώριση βασκικού κράτους, χαρακτηρίστηκε από τις ΗΠΑ και την ΕΕ ως τρομοκρατική οργάνωση. Την άνοιξη του 2018 ανακοίνωσε την οριστική της διάλυση.

## Ιστορικό
Στη σημαντικότερη πόλη της περιοχής - χωρας των Βάσκων, στη Β. Ισπανία το Μπιλμπάο, περί τις αρχές της δεκαετίας του 1950 κάποιοι Βάσκοι άρχισαν να εκδίδουν μια εφημερίδα με την ονομασία «Ekin» (= εκκίνηση, δράση) που αφορούσε την περιοχή αλλά και που «έσπειρε» τις πρώτες ιδέες για αυτονόμηση. Βέβαια η εφημερίδα αυτή επί εποχής Φράνκο κηρύχθηκε παράνομη και οι εκδότες και οπαδοί της βλέποντας ότι και το δικό τους τοπικό υπερεθνικιστικό πολιτικό κόμμα τους χαρακτηριζόταν από μετριοπάθεια, περί το 1959, αναδιοργανώθηκαν από ομάδα Ekin σε ομάδα «Πατρίδα και Ελευθερία» ΕΤΑ.

## Ίδρυση ΕΤΑ
Ιδρύθηκε αρχικά ως οργάνωση για τη διαφύλαξη της πολιτιστικής κληρονομιάς των Βάσκων το 1959 καθώς και για να εξασκήσει αντίσταση ενάντια στη δικατορία του Φράνκο. Γρήγορα όμως εξελίχθηκε σε παραστρατιωτική ένοπλη οργάνωση, μαρξιστικής ιδεολογίας με στόχο την αυτοδιάθεση και την ανεξαρτησία των Βάσκων. Της αποδίδονται 800 δολοφονίες, δεκάδες απαγωγές και περί τα 700 μέλη της έχουν καταδικαστεί σε φυλάκιση στην Ισπανία και στη Γαλλία και άλλες χώρες. Το παράνομο κόμμα Μπατασούνα (*Batasuna*, πρώην Έρι Μπατασούνα, *Herri Batasuna*) θεωρούνταν το πολιτικό σκέλος της οργάνωσης, ισχυρισμός που όμως το ίδιο το Μπατασούνα το αρνούνταν.

Στις 5 Σεπτεμβρίου του 2010 η οργάνωση - που στο μεταξύ είχε αποδυναμωθεί από τον τελευταίο κύκλο συλλήψεων μελών της σε Γαλλία και Ισπανία - ανακοίνωσε μονομερή κατάπαυση πυρός. Πρόκειται για την τρίτη φορά που η οργάνωση προχωρά σε μια τέτοια δέσμευση, καθώς οι προηγούμενες δύο αθετήθηκαν από πλευράς της. Με νέα ανακοίνωση η οργάνωση δεσμεύτηκε να προχωρήσει σε μόνιμη κατάπαυση του πυρός, η οποία όμως θεωρείται προς το παρόν μη επαρκής από την Ισπανική κυβέρνηση.

Στις 21 Οκτωβρίου 2011, η ETA ανακοίνωσε την παύση της ένοπλης δραστηριότητας της οργάνωσης.

Η ΕΤΑ έκανε γνωστή στις 2 Μαΐου 2018 μάι επιστολή με ημερομηνία 16 Απριλίου 2018 σύμφωνα με την οποία "είχε διαλύσει τελείως όλες τις δομές της και τερμάτισε την πολιτική της πρωτοβουλία".

## Εικόνες

Αρχείο:Arrano Beltza flag.svg|Εκδοχή του Arrano beltza που χρησιμοποίησε η ETA
Αρχείο:ETAren anagrama Altsasun.jpg|Σύμβολο της ETA
Αρχείο:ETA Pasajes 2003 06 28.jpg|Βασκικά σύμβολα


## Παραπομπές


Κατηγορία:Χώρα των Βάσκων
Ε
Κατηγορία:Εθνικοαπελευθερωτικά κινήματα
Κατηγορία:Τρομοκρατικές οργανώσεις
Κατηγορία:Βασκικός εθνικισμός
Μπατασούνα

Το **Μπατασούνα** (βασκικά: *Batasuna*, κυριολεκτικά: *Ενότητα*) ήταν αυτονομιστικό ισπανικό κόμμα των Βάσκων.

Ιδρύθηκε το 1978 και το 1979 προκηρύσσει δημοψήφισμα υπέρ της αυτονομίας των Βάσκων. Το 1978 η χώρα των Βάσκων αποκτά δικό της κοινοβούλιο και το Ερι Μπατασούνα αποκτά μεγάλη απήχηση στον Βάσκικο λαό .

Το κόμμα Ερι Μπατασούνα  κατηγορείται ότι είναι η πολιτική πτέρυγα της ΕΤΑ , της αυτονομιστικής οργάνωσης που έχει προβεί σε δεκάδες επιθέσεις κατά ισπανικών στόχων τα τελευταία χρόνια. Το ίδιο το Ερι Μπατασούνα αρνείται κάθε σχέση με την ΕΤΑ.

Το Ερι Μπατασούνα έχει τεθεί πολλές φορές εκτός νόμου. Το 1996 ο Χοσέ Μαρία Αθνάρ θέτει το κόμμα εκτός νόμου ύστερα από τη δολοφονία του δικαστή Βαλιέντε και καταδικάζοντας το 1997 σε επτά χρόνια φυλάκισης τα 20 πολιτικά στελέχη της ηγεσίας του κόμματος  που είχαν συλληφθεί.

Το 1999, στις εκλογές, στη Χώρα των Βάσκων και τη Ναβάρα είχε κερδίσει 62 δημαρχίες εκλέγοντας συνολικά 890 δημοτικούς συμβούλους.

Τον Αύγουστο του  2002 ο δικαστής Μπαλτάσαρ Γκαρθόν επιβάλλει τρίχρονη αναστολή λειτουργίας στο Ερι Μπατασούνα, κατηγορώντας το κόμμα για συνεργασία με την ΕΤΑ και για 836 δολοφονίες που έκανε η ΕΤΑ  από το 1968. Σε ειδική συνεδρίασή του το Ισπανικό κοινοβούλιο ζητά να τεθεί το Μπατασούνα εκτός νόμου. Τον Μάρτιο του 2003. Το Ανώτατο Δικαστήριο της Ισπανίας επικυρώνει την απόφαση που καθιστά το Μπατασούνα παράνομο.

Ο σημερινός  ηγέτης του κόμματος Αρνάλντο Οτέγι έχει δικαστεί και αθωωθεί πολλές από τα Ισπανικά δικαστήρια για δηλώσεις του με την κατηγορία της  εξύμνησης της τρομοκρατίας. Τελευταία φορά ήταν το 2007 όπου αθωώθηκε αλλά το κόμμα τέθηκε εκ νέου εκτός νόμου.

Η έδρα του κόμματος είναι στην πόλη Παμπλόνα στην Χώρα των Βάσκων.

## Αποτελέσματα εκλογών

## Πρόεδροι
* Χαβιέ Γόμαρα: 1979-;
* Χεσούς Αϊθπούν Τουέρο: 1997
* Μιγκέλ Σανθ Σέσμα: 1997-
*Αρνάλντο Οτέγι

Ερι Μπατασουνα
Ερι Μπατασουνα
Κατηγορία:Σοσιαλιστικά κόμματα
Κατηγορία:Αυτονομιστικά κόμματα
Κατηγορία:Τρομοκρατία στην Ισπανία
Αργαίος Α΄ της Μακεδονίας

Ο **Αργαίος Α**' ήταν βασιλιάς της Μακεδονίας, γιος του Περδίκκα Α' και της γυναίκας του Κλεοπάτρας. Διαδέχτηκε τον πατέρα του στο θρόνο της Μακεδονίας πιθανότατα το 678 π.Χ. και σύμφωνα με τον Ευσέβιο της Καισάρειας, που αναπαράγει τις πληροφορίες του Διόδωρου Σικελικού, βασίλεψε 38 χρόνια, τα οποία αποτέλεσαν χρόνια «μέτριας βασιλείας» και «διοίκησης προς τέρψην του λαού». Διάδοχός του ήταν ο γιος του Φίλιππος Α'.

## Παραπομπές


Κατηγορία:Δυναστεία των Αργεαδών
Infinity

Η **Infinity** είναι αμερικάνικη εταιρεία κατασκευής ηχείων. Ιδρύθηκε το 1968 από τους Arnie Nudell (1937-2017), John Ulrick (1939-2015) και Cary Christie (οι δύο πρώτοι ήταν αεροναυπηγοί της Litton). Έχει παράγει πολλές σειρές ηχείων για το σπίτι και το αυτοκίνητο, γνωστές για διάφορες για την εποχή τους καινοτομίες, όπως τα μεγάφωνα με μαγνήτες νεοδυμίου, τους κώνους πολυπροπυλενίου, μονάδες επίπεδων μεγαφώνων ribbon (quasi-ribbon), όπως π.χ. EMIT (Electromagnetic Induction Tweeter), EMIM (Electromagnetic Induction Midrange), L-EMIM midbass, EMIT-R (radial tweeter), SEMIT (Super EMIT), κτλ.  

Από τα πρώτα high-end ηχεία της Infinity to 1968, ήταν το *Servo-static* (εφάρμοζε σερβοέλεγχο της κίνησης του woofer για μεγαλύτερη ακρίβεια αναπαραγωγής) και το *Quantum*.

Το ογκώδες Infinity-IRS (Infinity Reference System) απετέλεσε το πρώτο σύστημα ultra high-end στη δεκαετία του 1980, με κόστος $65.000. Περιελάμβανε 76 EMIT tweeters, 36 EMIM μονάδες midrange και 12 woofer 12" πολυπροπυλαινίου, σε 4 κατακόρυφες στήλες. Η παραγωγή της σειράς διεκόπη με την πώληση της Infinity στη Harman Kardon. Τότε, ο Arnie Nudel ίδρυσε την Genesis Technologies, μία άλλη εταιρεία κατασκευής ηχείων high-end στην οποία συνεχίστηκε η παράδοση της Infinity. Το σύστημα 1.2, η ναυαρχίδα της Genesis με κόστος $235,000, ουσιαστικά απετέλεσε βελτιωμένη εκδοχή του συστήματος IRS της Infinity.

Σήμερα, η Infinity  αποτελεί τμήμα της Harman International Industries group.

## Εξωτερικοί σύνδεσμοι
* Official website 
* Infinity Classics (German!) website showcasing many classic Infinity speaker models & technologies 
* BobbyShred's Vintage Infinity Speaker Page fansite of classic Infinity speakers
* Informationsseite  ...über die klassischen Infinity-Modelle
* http://www.davidsaudio.com/html/infinity_.html David's Audio

## Παραπομπές


Κατηγορία:Επιχειρήσεις των ΗΠΑ
Κατηγορία:Επιχειρήσεις
Κατηγορία:Ηχεία
Αμύντας Α΄ της Μακεδονίας

Ο **Αμύντας Α**' (520 π.Χ. - 500 π.Χ.) ήταν αρχαίος Έλληνας βασιλιάς της Μακεδονίας, γιος και διάδοχος του Αλκέτα Α΄. 

Η χώρα την οποία διοικούσε ο Αμύντας Α΄ περιελάμβανε τα παράλια του Θερμαϊκού μέχρι τις εκβολές του Αλιάκμονα καθώς και τις περιοχές του κόλπου που έμεναν οι Βοττιαίοι οι οποίοι εκδιώχθηκαν από τις περιοχές τους. Υπό τις διαταγές του Αμύντα Α΄ ήταν και ο Ανθεμούντας της Χαλκιδικής καθώς και ένα τμήμα της Μυγδονίας στα ανατολικά του Αξιού ποταμού. Στο βασίλειο αυτό δεν περιλαμβάνονταν τα παράλια ανάμεσα στις εκβολές του Αξιού και του Αλιάκμονα καθώς επίσης και η Πέλλα που αργότερα έγινε και πρωτεύουσα του Μακεδονικού κράτους. Ο Αμύντας Α’ στην διάρκεια της βασιλείας του λέγεται ότι ανέπτυξε καλές σχέσεις με τους Πεισιστρατίδες της Αθήνας, οι οποίες και διατηρήθηκαν και από τον γιο του Αλέξανδρο Α΄.

Κατά τη διάρκεια της βασιλείας του αναγκάστηκε να γίνει υποτελής στον Πέρση βασιλιά Δαρείο Α'. Πέρσες απεσταλμένοι σφαγιάστηκαν στο παλάτι του από τον νεαρό τότε γιο του Αλέξανδρο Α΄. Η πράξη αυτή πιθανότατα ανάγκασε τον Αμύντα Α΄ να δώσει την κόρη του Γυγαία στον Πέρση Βούβαρη ως γυναίκα του. Όταν ο Ιππίας, ένας από τους Πεισιστρατίδες των Αθηνών, αναγκάστηκε να εγκαταλείψει την Αθήνα, ο Αμύντας Α΄ τού παραχώρησε για την διαμονή του την περιοχή του Ανθεμούντα. Ο Αμύντας Α΄ πέθανε το 498 π.Χ., αφήνοντας ως διάδοχό του στο θρόνο της Μακεδονίας τον γιο του Αλέξανδρο Α΄.

## Παραπομπές


Κατηγορία:Δυναστεία των Αργεαδών
Γιάννης Χέλμης

Ο **Γιάννης Χέλμης** (1912 - 30 Δεκεμβρίου 1980) ήταν Έλληνας διεθνής ποδοσφαιριστής και μετέπειτα προπονητής, ο οποίος αγωνιζόταν ως μέσος. Γεννήθηκε το 1912 και ήταν αδελφός του Βαγγέλη Χέλμη. 

## Ποδοσφαιρική καριέρα
Ξεκίνησε το ποδόσφαιρο από τον Εθνικό Πειραιώς το 1927 και το 1938 μετεγγράφηκε στον Ολυμπιακό, όπου αγωνίστηκε επί μία δωδεκαετία (μέχρι το 1949 όταν και αποσύρθηκε). 

Υπήρξε προπολεμικά 6 φορές διεθνής με την Εθνική Ελλάδας, την περίοδο 1934-1936.

## Προπονητική καριέρα
Όταν σταμάτησε να αγωνίζεται έγινε προπονητής ποδοσφαίρου. Βρέθηκε στον πάγκο του Ολυμπιακού, του Πανιωνίου (1959-60),  του Εθνικού, της Εθνικής Ελλάδας και άλλων ομάδων.  

Πέθανε στις 30 Δεκεμβρίου 1980, ημέρα Τρίτη, από πνευμονικό οίδημα, σε ηλικία 68 ετών.

## Tίτλοι
Ως παίκτης
* Πρωταθλήματα Ελλάδας: 1938, 1947 και 1948 (Ολυμπιακός)
* Κύπελλα Ελλάδας: 1933 (Εθνικός), 1947 (Ολυμπιακός)
* Πρωταθλήματα Πειραιά :1928, 1929 (Εθνικός), 1940, 1946, 1947, 1948 και 1949 (Ολυμπιακός)

Ως προπονητής
* Πρωταθλήματα Ελλάδας: 1951, 1954, 1956 (Ολυμπιακός)
* Κύπελλα Ελλάδας: 1951, 1952, 1953, 1954, 1963 (Ολυμπιακός)

## Πηγές

* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Ο Τελευταίος των πέντε ο Λεωνίδας Ανδριανόπουλος αφηγείται* ,Καστανιώτης, Δημήτρης Καπράλος, Αθήνα 2004 , ISBN 960-03-3851-5

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Εθνικής Ελλάδας
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Εθνικού Πειραιώς
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Α.Ε. Λάρισας
Κατηγορία:Μέσοι ποδοσφαιριστές
Κατηγορία:Προπονητές Σούπερ Λιγκ Ελλάδας
Nakamichi

thumb|right|350px|Κασετόφωνο Nakamichi RX 505
Η **Nakamichi Corp., Ltd.** (, Χέπμπορν: Kabushiki-Gaisha Nakamichi) είναι ιαπωνική εταιρεία κατασκευής ακουστικών (ηχητικών) συστημάτων υψηλών προδιαγραφών, γνωστή κυρίως κατά το παρελθόν για τα υψηλής ποιότητας αναλογικά κασετόφωνα. Ιδρύθηκε από τον Etsuro Nakamichi το 1948, εποχή κατά την οποία κατασκεύαζε φορητά ραδιόφωνα, βραχίονες πικάπ, ηχεία και επικοινωνιακό εξοπλισμό. Από το 1950 άρχισε να κατασκευάζει μαγνητόφωνα ανοικτής ταινίας, ακόμη και για λογαριασμό άλλων γνωστών εταιρειών, όπως οι Harman Kardon, KLH, Advent, Fisher, ELAC, Sylvania, Concord, Ampex και Motorola. Σήμερα, το αρχηγείο της εταιρείας βρίσκεται στη Σιγκαπούρη και ένα τμήμα του στο Χονγκ Κονγκ.

Το 1972, η Nakamichi κυκλοφόρησε τα πρώτα παγκοσμίως γνωστά αναλογικά κασετόφωνα τριών κεφαλών, οικιακής χρήσης. Στη συνέχεια κατασκεύασε και άλλα προϊόντα, όπως ενισχυτές, DAT players, CD changers, κτλ. Το 1993 η Nakamichi διέκοψε την παραγωγή αναλογικών κασετοφώνων. Σήμερα, η Nakamichi παράγει μία σειρά μίνι συστημάτων υψηλής ποιότητας, στην κατηγορία των προϊόντων της Bang & Olufsen, όπως επίσης ηχητικά συστήματα αυτοκινήτου, οικιακού κινηματογράφου και DVD βίντεο.

## Εξωτερικοί σύνδεσμοι
* Nakamichi Nakamichi web site.
* Naks.com  The Unofficial Nakamichi cassette deck resource.
* BleusNak CyberSpot Nakamichi cassette deck reference information, photographs, adverts, etc.
* Pictures of Cassette Decks A Japanese language page, but containing pictures of historic cassette decks including the Nakamichi 1000ZXL, Dragon, and RX-505 mentioned above.
*Pictures of Digital Audio Recorders A Japanese language page, but containing pictures of historic digital audio tape decks, including the Nakamichi 1000 and 1000p.
* The Nakamichi foundation established by the will of its late founder, Etsuro Nakamichi, dedicated to the promotion and encouragement of baroque and other forms of classical music.
* Niro Corporation  Niro Nakamichi's current web site, HT products.
* Vintage Cassette Decks   Collection of Nakamichi Vintage Cassette decks and other brands.
* Nakamichi @ PEROMARTA.ORG Pictures and restoration projects of Nakamichi Cassette Decks.
* Nakamichi manuals archive
* Nakamichi history and classics (german)

Κατηγορία:Επιχειρήσεις της Ιαπωνίας
Κατηγορία:Εταιρείες ιδρυθείσες το 1948
Κυπριακές βουλευτικές εκλογές 1981

Οι **βουλευτικές εκλογές του 1981** ήταν οι τέταρτες βουλευτικές εκλογές στην Κύπρο. Διεξήχθησαν στις 24 Μαΐου 1981 για την εκλογή των 35 εκ των 50 μελών της Βουλής των Αντιπροσώπων για την Δ΄ Κοινοβουλευτική Περίοδο.

## Πολιτικό σύστημα

Η Κύπρος είναι μια ενιαία δημοκρατία με προεδρικό σύστημα διακυβέρνησης. Ο Πρόεδρος της Κυπριακής Δημοκρατίας, άμεσα εκλεγμένος στο μέσο της νομοθετικής περιόδου, είναι και αρχηγός κράτους και επικεφαλής της κυβέρνησης, και προεδρεύει του εκτελεστικού Υπουργικού Συμβουλίου. Ωστόσο, οι αναλογικές εκλογές για τη Βουλή των Αντιπροσώπων διευκολύνουν τον πολυκομματισμό, όπου το κόμμα του εκλεγμένου προέδρου συνήθως συμμαχεί με άλλα μικρότερα κόμματα για να σχηματιστεί μια κυβέρνηση συνεργασίας που συνήθως προσαρμόζεται στις κοινοβουλευτικές αλλαγές μετά τις βουλευτικές εκλογές.

### Εκλογικό σύστημα

Οι 50 έδρες της Βουλής των Αντιπροσώπων εκλέγονταν από έξι πολυπληθείς εκλογικές περιφέρειες, με τον αριθμό των εδρών να κατανέμεται ανάλογα με τον πληθυσμό κάθε περιφέρειας. Από τις 50 θέσεις, οι 35 εκλέγονταν από τους Ελληνοκύπριους και οι 15 από τους Τουρκοκύπριους. Ωστόσο, λόγω της διχοτόμησης του νησιού μετά την τουρκική εισβολή του 1974, οι 15 τουρκοκυπριακές έδρες παρέμειναν κενές και η Βουλή των Αντιπροσώπων είχε εκ των πραγμάτων 35 έδρες.

Οι εκλογές διεξήχθησαν με το σύστημα της ενισχυμένης αναλογικής. Για πρώτη φορά ίσχυσε η υποχρεωτική ψηφοφορία.

## Πλαίσιο εκλογών 1981
Οι Βουλευτικές Εκλογές διενεργήθηκαν και ρυθμίστηκαν με βάση τις διατάξεις των περί Εκλογής Μελών της Βουλής των Αντιπροσώπων Νόμων του 1979 του Συντάγματος της Κυπριακής Δημοκρατίας.

Για σκοπούς βουλευτικών εκλογών η Κυπριακή Δημοκρατία διαιρέθηκε σε έξι εκλογικές περιφέρειες, οι οποίες αντιστοιχούσαν στις έξι διοικητικές περιφέρειες. Οι 35 βουλευτικές έδρες κατανεμήθηκαν κατά εκλογική περιφέρεια με βάση τον αριθμό των εγγεγραμμένων εκλογέων κάθε εκλογικής περιφέρειας. Οι εκλογικές περιφέρειες ήταν:

* Εκλογική περιφέρεια Λευκωσίας (12 έδρες)
* Εκλογική περιφέρεια Λεμεσού (7 έδρες)
* Εκλογική περιφέρεια Αμμοχώστου (7 έδρες)
* Εκλογική περιφέρεια Πάφου (4 έδρες)
* Εκλογική περιφέρεια Λάρνακας (3 έδρες)
* Εκλογική περιφέρεια Κερύνειας (2 έδρες)

## Κόμματα και επικεφαλής
Στις εκλογές συμμετείχαν 7 κόμματα και 6 ανεξάρτητοι υποψήφιοι.

## Αποτελέσματα

## Αναπληρωματική εκλογή 1982
Μετά τον θάνατο του βουλευτή Αμμοχώστου του ΔΗΣΥ Κώστα Χατζηκακού διεξήχθη αναπληρωματική εκλογή στις 22 Αυγούστου 1982. Τέθηκαν 3 υποψηφιότητες, μία από τον ΔΗΣΥ, μία από το ΔΗΚΟ με την υποστήριξη και του ΑΚΕΛ και μία από την ΕΔΕΚ. Νικητής αναδείχθηκε ο υποψήφιος του ΔΗΚΟ.

## Δείτε ακόμη
*Δ΄ Κοινοβουλευτική Περίοδος (Κύπρος) (με κατάλογο των εκλεγμένων βουλευτών)

## Παραπομπές


## Πηγές
*
*

1981
Κατηγορία:Εκλογές του 1981
Ζανό Ντάνιας

Ο **Ζανό Ντάνιας** (Παρίσι, 15 Δεκεμβρίου 1954) είναι Έλληνας ηθοποιός του κινηματογράφου, της τηλεόρασης, του θεάτρου και ηθοποιός φωνής. Επίσης, έχει δανείσει τη φωνή του και σε αρκετές τηλεοπτικές και ραδιοφωνικές διαφημίσεις.

## Βιογραφία
Το πραγματικό του όνομα είναι Ιωάννης Σωκράτης Ελευθέριος. Γεννήθηκε από Έλληνες ράφτες γονείς που μετανάστευσαν στο Παρίσι το 1950 και επέστρεψαν στην Ελλάδα το 1960. Είναι απόφοιτος της Δραματικής Σχολής του Γιώργου Θεοδοσιάδη. Παρακολούθησε μαθήματα παντομίμας στο Παρίσι από τον Μαρσέλ Μαρσώ.

Συμμετείχε στους θιάσους: Μυράτ, Έρευνα Δημήτρη Ποταμίτη, Θέατρο Αποθήκη Αλίκης Γεωργούλη, Θέατρο Τζένης Καρέζη, Θέατρο Αθηναίων Αλίκης Βουγιουκλάκη, Θέατρο Ακάδημος και άλλα.

Από το 1997 μέχρι το 2011 έκανε καθημερινά stand up show σε τουριστικό κρουαζιερόπλοιο στον Σαρωνικό, ψυχαγωγώντας περισσότερους από 1 εκατομμύριο τουρίστες, και έτσι απείχε από το θέατρο.

Πρωταγωνίστησε σε 3 οπερέτες της Εθνικής Λυρικής Σκηνής. Πρωταγωνίστησε επίσης σε 12 βιντεοταινίες (1985-1990) και σε δύο ταινίες μικρού μήκους στα φεστιβάλ Θεσσαλονίκης και Δράμας, αντίστοιχα.

Ο Ντάνιας είναι νυμφευμένος με τη Τζαμαϊκανή Μαρίας Φλορίς Νόρμαν και μαζί έχουν αποκτήσει δυο παιδιά, την Ξένια και τον Βασίλη Ντάνια.

## Φιλμογραφία

### Κινηματογραφικές ταινίες

### Τηλεοπτικές σειρές

### Μεταγλωττίσεις

### Θεατρικές παραστάσεις

## Παραπομπές


## Εξωτερικοί σύνδεσμοι
* Ζανό Ντανιάς στο IMDb

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Πρωτάθλημα καλαθοσφαίρισης Α1 εθνικής κατηγορίας ανδρών 2006-2007

## Πρωταθλητής

50px **[[ΚΑΕ Παναθηναϊκός Α.Ο.|Παναθηναϊκός Α.Ο.]]**

**Σύνθεση:** Μίλος Βούγιανιτς, Δημήτρης Διαμαντίδης, Σάνι Μπετσίροβιτς, Τόνι Ντελκ, Νίκος Χατζηβρέττας, Φραγκίσκος Αλβέρτης, Δημήτρης Παπανικολάου, Ντούσαν Σάκοτα, Ραμούνας Σισκάουσκας, Μάικλ Μπατίστ, Δήμος Ντικούδης, Κώστας Τσαρτσαρής, Ρομπέρτας Γιαβτόκας, Ντέγιαν Τομάσεβιτς, Προπονητής: Ζέλιμιρ Ομπράντοβιτς

### Πολυτιμότερος Παίκτης (MVP)
Δημήτρης Διαμαντίδης

## Κανονική περίοδος

B=Βαθμοί, Α=Αγώνες, Ν=Νίκες, Η=Ήττες, Επ=Επίθεση, Αμ=Άμυνα, ΔΠ=Διαφορά πόντων

## Πίνακας αποτελεσμάτων

## Πλέι οφ

### Play Off

### Αγώνες

* **Φάση 1-8** (πρόκριση στις 2 νίκες)

* **Φάση 1-4** (πρόκριση στις 3 νίκες)

* **Τελικοί** (στις 3 νίκες)

δ.χ.= δε χρειάστηκε

## Τελική Κατάταξη

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2006 2007
Πρωταθλημα Ελλαδος Α1 Ανδρων 2006 2007
Νίκος Αγγελάκης

Ο **Νίκος Αγγελάκης** (Θεσσαλονίκη, 15 Μαΐου 1906 – 29 Οκτωβρίου 1986) ήταν Έλληνας διεθνής ποδοσφαιριστής. Αγωνίστηκε σε όλη του την καριέρα στον Άρη.

## Καριέρα ποδοσφαιριστή
Αγωνίστηκε για πρώτη φορά στον Άρη το 1924 και θεωρούταν σπουδαίος επιθετικός. Με την ομάδα της Θεσσαλονίκης κατέκτησε το Πρωτάθλημα Ελλάδας του 1927–28 και του 1931–32, το Πρωτάθλημα Ε.Π.Σ. Μακεδονίας 1923–24, 1925–26, 1927–28, 1928–29, 1929–30, 1930–31, 1933–34, 1937–38, το Πρωτάθλημα Βορείου Ομίλου 1934–35, ενώ συμμετείχε στους δύο πρώτους τελικούς του Κυπέλλου Ελλάδας το 1931–32 και το 1932–33.

Η ποδοσφαιρική του καριέρα ολοκληρώθηκε μετά το τέλος της περιόδου 1937–38. Συνολικά πέτυχε 176 γκολ αγωνιζόμενος με τα χρώματα του Άρη, της Μικτής Θεσσαλονίκης και της Εθνικής Ελλάδας. Μία από τις καλύτερες στιγμές του ήταν στις 10 Απριλίου 1932, όταν για το Πρωτάθλημα Ελλάδας ο Άρης νίκησε με 6–1 τον Απόλλωνα Αθηνών με τον ίδιο να σημειώνει και τα έξι τέρματα της ομάδας του.

Με την Εθνική Ελλάδας έκανε το ντεμπούτο του στις 30 Ιουνίου 1929. Με το εθνόσημο πραγματοποίησε συνολικά 11 συμμετοχές, ενώ πέτυχε και 2 τέρματα.

### Τα γκολ του Νίκου Αγγελάκη
* Πρωτάθλημα Ε.Π.Σ. Μακεδονίας 1925-26: 2
* Πρωτάθλημα Ε.Π.Σ. Μακεδονίας 1926–27: 7
* Πρωτάθλημα Ελλάδας 1927–28: 4
* Πρωτάθλημα Ε.Π.Σ. Μακεδονίας 1927-28: 6
* Πρωτάθλημα Ε.Π.Σ. Μακεδονίας 1928-29: 13
* Πρωτάθλημα Ε.Π.Σ. Μακεδονίας 1929-30: 12
* Πρωτάθλημα Ελλάδας 1930–31: 9
* Πρωτάθλημα Ε.Π.Σ. Μακεδονίας 1930-31: 9
* Πρωτάθλημα Ελλάδας 1931–32: 14
* Πρωτάθλημα Ε.Π.Σ. Μακεδονίας 1931–32: 4
* Κύπελλο Ελλάδας 1931–32: 2
* Πρωτάθλημα Ελλάδας 1932–33: 2
* Πρωτάθλημα Βορείου Ομίλου 1932–33: 5
* Κύπελλο Ελλάδας 1932–33: 3
* Πρωτάθλημα Ε.Π.Σ. Μακεδονίας 1933-34: 5
* Πρωτάθλημα Ελλάδας 1934–35: 2
* Πρωτάθλημα Βορείου Ομίλου 1934–35: 3
* Πρωτάθλημα Ελλάδας 1935–36: 3
* Πρωτάθλημα Ε.Π.Σ. Μακεδονίας 1936–37: 1
* Πρωτάθλημα Ε.Π.Σ. Μακεδονίας 1937-38: 7

**Σύνολο**
* Πρωτάθλημα Ε.Π.Σ. Μακεδονίας: 66
* Πρωτάθλημα Βορείου Ομίλου: 8
* Πρωτάθλημα Ελλάδας: 34
* Κύπελλο Ελλάδας: 5

## Καριέρα προπονητή
Μετά το πέρας της ποδοσφαιρικής του καριέρας ασχολήθηκε με την προπονητική, διατελώντας επί μία πενταετία προπονητής του Άρη, από το 1948 ως το 1953. Ο γιος του, Ρήγας, ακολούθησε τα χνάρια του, ενώ ο εγγονός του, Νίκος, μετά την επιτυχημένη του πορεία ως διαιτητής, ασκεί καθήκοντα γενικού αρχηγού της ομάδας.

## Παραπομπές



## Πηγές
* Άγγελος Καριπίδης, *Άρης 1914-2002. Οι μεγάλες στιγμές της ιστορικής ομάδος*, University Studio Press, Θεσσαλονίκη 2003. ISBN 960-12-1189-6, ISBN 978-960-12-1189-3
* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

## Εξωτερικοί σύνδεσμοι
**Ψηφιακό Αρχείο ΕΡΤ**
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές Σούπερ Λιγκ Ελλάδας
Κατηγορία:Μακεδόνες
Αλέξανδρος Ν. Σούτσος

Ο **Αλέξανδρος Ν. Σούτσος** (1758 - 18 Ιανουαρίου 1821) ήταν δραγομάνος του Στόλου, μέγας διερμηνέας της Υψηλής Πύλης και ηγεμόνας της Βλαχίας το 1802, και την περίοδο 1818-1821, καθώς και ηγεμόνας της Μολδαβίας το 1801-1802.

## Βιογραφία
Γεννήθηκε στη Κωνσταντινούπολη και ήταν γιος του Νικολάου Σούτσου, μεγάλου διερμηνέα της Υψηλής Πύλης & γόνου εύπορης Φαναριωτικής οικογένειας. Σπούδασε στην Πατριαρχική Ακαδημία της Κωνσταντινούπολης.

Διατέλεσε δραγουμάνος του στόλου και στη συνέχεια, το 1799, διορίστηκε διερμηνέας της Υψηλής Πύλης, θέση στην οποία παρέμεινε μέχρι το 1801. Στις 10 Ιουνίου του ίδιου χρόνου διορίστηκε ηγεμόνας της Μολδαβίας, θέση που διατήρησε μόλις μέχρι τον Οκτώβριο. Το 1802 τοποθετήθηκε ηγεμόνας της Βλαχίας, αλλά αναγκάστηκε να καταφύγει στη Κωνσταντινούπολη μετά την εισβολή των Ρώσων.

Τον Απρίλιο του 1805 που οι Ευρωπαϊκές δυνάμεις είχαν συνασπιστεί κατά του Ναπολέοντα, στη Κωνσταντινούπολη είχαν αναπτυχθεί -ειδικά από τους Φαναριώτες- δύο πολιτικές μερίδες, η φιλορωσική και η φιλογαλλική. Μετά δε και την μάχη του Αούστερλιτς, επικράτησε η φιλογαλλική μερίδα, που ενισχύονταν ιδιαίτερα από τον τότε Γάλλο πρέσβη Οράτιο Σεβαστιάνη, ο οποίος και έχαιρε της εμπιστοσύνης του σουλτάνου.

Με την παρέμβαση αυτού αντικαταστάθηκαν το 1806, ως ρωσόφιλοι, οι Ηγεμόνες της Μολδοβλαχίας Αλέξανδρος Μουρούζης και Κωνσταντίνος Υψηλάντης και στη θέση τους ανέλαβαν οι Φαναριώτες (γαλλόφιλοι) Αλέξανδρος Ν. Σούτσος και Σκαρλάτος Καλλιμάχης αντίστοιχα. Τον Δεκέμβριο όμως του ίδιου έτους αναγκάστηκαν και αυτοί να επιστρέψουν στη Κωνσταντινούπολη, μετά την εισβολή των Ρώσων στη Μολδοβλαχία. Τελικά ο Αλέξανδρος Ν. Σούτσος πήγε στη Βλαχία στις 17 Νοεμβρίου του 1818, όπου και παρέμεινε στον θρόνο μέχρι το τέλος του.

Ο Αλέξανδρος Ν.  Σούτσος, από τη θέση του δραγουμάνου του Οθωμανικού στόλου, προσέφερε πολλά στην πατρίδα και ιδιαίτερη στην ανάπτυξη της Ελληνικής ναυτιλίας. Ειδικότερα όταν το 1806 διορίστηκε πρίγκιπας της Βλαχίας, μαζί με τον Σκαρλάτο Καλλιμάχη προέτρεψαν τον τότε φερόμενο πατριάρχη Καλλίνικο Ε΄ σε παραίτηση υπέρ του Γρηγορίου Ε΄, όπου και συνέβη στις 22 Σεπτεμβρίου του 1806.

Υποστηρίζεται ότι ήταν μυημένος στη Φιλική Εταιρεία και ότι το τέλος του οφείλεται σε δηλητηρίαση από μέλη της Φιλικής Εταιρείας, λόγω υποψιών που υπήρχαν για συνεργασία με τους Τούρκους.

Απεβίωσε ξαφνικά στις 18 (ή 19) Ιανουαρίου του 1821 στο Βουκουρέστι.

## Παραπομπές


Σούτσος
Σούτσος
Σούτσος
Σ
Αλεξανδρος Ν
Υπουργείο Άμυνας (Κύπρος)

Το **Υπουργείο Άμυνας** της Κύπρου δημιουργήθηκε το 1960. Την περίοδο 1964-1985 ο Υπουργός Άμυνας ήταν παράλληλα και Υπουργός Εσωτερικών. Η έδρα του Υπουργείου Άμυνας βρίσκεται στον Δήμο Στροβόλου. Κύρια αποστολή του Υπουργείου Άμυνας είναι να φροντίζει για την ασφάλεια της Κυπριακής Δημοκρατίας από κάθε εξωτερική απειλή και για την οργάνωση της άμυνας της χώρας.

## Διατελέσαντες υπουργοί
Στο διάστημα που μεσολάβησε από την ημέρα της υπογραφής των Συμφωνιών Ζυρίχης-Λονδίνου (19 Φεβρουαρίου 1959) έως τις 16 Αυγούστου 1960 που η Κύπρος ανακηρύχθηκε επίσημα ανεξάρτητο κράτος εγκαθιδρύθηκε *μεταβατική επιτροπή*, που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας στην ανεξάρτητη Κυπριακή Δημοκρατία. Η μεταβατική επιτροπή είχε θέση προσωρινής κυβέρνησης. Στη θέση του Υπουργού Άμυνας (2 Απριλίου 1959 - 15 Αυγούστου 1960) ήταν ο Οσμάν Ορέκ.

Ο πίνακας που ακολουθεί παρουσιάζει όλους τους Υπουργούς Άμυνας από την επίσημη ίδρυση του υπουργείο έως σήμερα.


Σημειώσεις:
1Παράλληλα ήταν και Υπουργός Εσωτερικών.

## Δείτε ακόμη
*Εθνική Φρουρά

## Παραπομπές


Αμυνας
Κατηγορία:Υπουργείο Άμυνας (Κύπρος)
Κατηγορία:Υπουργεία Άμυνας
Δημήτριος Σούτσος

Ο **Δημήτριος Σούτσος** (24 Οκτωβρίου 1845 - 18 Σεπτεμβρίου 1904) ήταν δήμαρχος των Αθηναίων.

## Βιογραφία

Γεννήθηκε στην Αθήνα στις  και ήταν γιος του Σκαρλάτου Σούτσου, υποστράτηγου και γόνου της εύπορης οικογένειας Σούτσου, και της Ελπίδας Καντακουζηνού, κόρης του Αλέξανδρου Καντακουζηνού, πολιτικού και κτηματία. Σπούδασε φιλοσοφία και μαθηματικά στο Πανεπιστήμιο Αθηνών και μηχανική και μεταλλειολογία στο Παρίσι. Ιδιώτευσε ως νομομηχανικός. Εξελέγη δήμαρχος Αθηναίων για πρώτη φορά στις 11 Μαΐου 1879 παραμένοντας μέχρι και τις 30 Σεπτεμβρίου 1887.

Υπήρξε κληρονόμος τεράστιας κτηματικής περιουσίας, μεγάλο μέρος της οποίας πούλησε στον Ανδρέα Συγγρό.

Απεβίωσε στο Φάληρο στις 18 Σεπτεμβρίου 1904. 

## Αναφορές


Κατηγορία:Δήμαρχοι Αθηναίων
Δημητριος
Λέανδρος Συμεωνίδης

Ο **Λέανδρος Συμεωνίδης** (Κιλκίς, 13 Αυγούστου 1937) είναι Έλληνας πρώην ποδοσφαιριστής και προπονητής.

## Βιογραφία
Γεννήθηκε στο Κιλκίς το 1937 από προσφυγική οικογένεια. Το 1950 ξεκίνησε το ποδόσφαιρο από τις ακαδημίες του ΠΑΟΚ και το 1954 προωθήθηκε στην πρώτη ομάδα του *Δικεφάλου του Βορρά* μαζί με τους Χαβανίδη και Γιαννέλο.

Γρήγορα κατάφερε να αναδειχθεί σε ηγετική μορφή του ΠΑΟΚ του οποίου ήταν και αρχηγός από το 1958 μέχρι το τέλος της καριέρας του το 1969. Κύρια χαρακτηριστικά του παιχνιδιού του ήταν η κλειστή τρίπλα, η ταχύτητα και η άριστη τεχνική κατάρτιση. Συνολικά αγωνίστηκε με τη φανέλα του ΠΑΟΚ σε 323 επίσημους αγώνες και πέτυχε 67 τέρματα.

Ο **Συμεωνίδης** είχε διατελέσει διεθνής με την Εθνική Ελπίδων, την Εθνική Ενόπλων καθώς και την Εθνική Ελλάδας, με την οποία είχε 6 συμμετοχές. Όταν σταμάτησε το ποδόσφαιρο έγινε προπονητής στις Ακαδημίες του ΠΑΟΚ.

## Τίτλοι
*Πρωτάθλημα Θεσσαλονίκης: 1954, 1955, 1956
*Παγκόσμιο πρωτάθλημα ΣΙΣΜ (εθνική Ελλάδας): 1956

## Εξωτερικοί σύνδεσμοι

*Η Ιστορία του Συμεωνίδη
*Έλληνες Διεθνείς

## Πηγές
**Εφημερίδα GOAL news,αφιέρωμα 80 Χρόνια ΠΑΟΚ (31/3/06)*

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Μέσοι ποδοσφαιριστές
Ταυροκαθάψια

[right|thumb|329x329px|[Ταυροκαθάψια (τοιχογραφία), Παλάτι της Κνωσού, Κρήτη]]
[right|thumb|321x321px|Φιγούρα που εκτελεί ταυροκαθάψια, Παλάτι της [Κνωσός|Κνωσού, Κρήτη]]
Τα **ταυροκαθάψια** δεν ηταν άθλημα αλλά ενα επικίνδυνο παιχνίδι της μινωικής εποχής, στο οποίο ο αθλητής εκτελούσε άλματα πάνω από έναν ταύρο. Έχουν βρεθεί αρκετές παραστάσεις και στην Κρήτη (τοιχογραφίες, αγαλματίδια, σφραγίδες) αλλά και σε άλλα μέρη της Ελλάδας (Πύλος, Τίρυνθα) και στη Μικρά Ασία (Σμύρνη). Αν και τα παιχνίδια με ταύρους είναι γνωστά και από άλλους προϊστορικούς πολιτισμούς της Αιγύπτου και της Ανατολής, στη μινωική Κρήτη έφτασαν σε πολύ υψηλό επίπεδο δεξιοτεχνίας.

Ως βάση για την εξέλιξη των ταυροκαθαψίων θεωρείται το κυβίστημα, που αποτελεί μία μορφή ακροβασίας και κατάγεται από την Αίγυπτο. Οι κυβιστήρες ήταν νέοι που εκτελούσαν με εξαιρετική ευλυγισία θεαματικά γυμνάσματα, ενίοτε και ανάμεσα σε ξίφη.

Η γιορτή ήταν αφιερωμένη στον θεό Ποσειδώνα. Το άθλημα, αντίθετα με την ταυρομαχία, δεν απαιτούσε τον φόνο των ταύρων. Ο σκοπός του ήταν να αναδείξει την τόλμη και την ευλυγισία των αθλητών. Τέσσερις άνδρες και γυναίκες κρατούσαν ξύλινα ρόπαλα και τριγυρίζοντας τον ταύρο, ένας από αυτούς προσπαθούσε να ανέβει στη ράχη του ζώου και κρατώντας τα κέρατα του εκτελούσε διάφορες ακροβατικές ασκήσεις.

## Σύγχρονες παρόμοιες πρακτικές
Στη νότια Γαλλία τελούνται άλματα με ταύρους, με το όνομα Course Landaise, στην πόλη Mont de Marsan στη Γασκώνη.

Στην Ισπανία, οι Recortadores παίζουν με τον ταύρο, προσπαθώντας να τους αποφύγουν και να πηδήξουν από πάνω τους.

## Δείτε επίσης
* Ταυροκαθάψια (τοιχογραφία)

## Εξωτερικοί σύνδεσμοι
* Bull-Leaping in Bronze Age Crete 
* Ταυροκαθάψια στο Ίδρυμα Μείζονος Ελληνισμού
* Σφραγίδα με παράσταση ταυροκαθαψίων
*http://www.ime.gr/olympics/ancient/gr/102a.html

Κατηγορία:Αρχαία ελληνικά ειδικά αγωνίσματα‎
Κατηγορία:Αρχαίες ελληνικές εορτές
Κατηγορία:Ποσειδώνας
Ζακ Ρογκ

Ο κόμης **Ζακ Ρογκ** (γαλλικά: *Jacques Rogge*, 2 Μαΐου 1942 - 29 Αυγούστου 2021) ήταν Βέλγος ορθοπεδικός, που διετέλεσε πρόεδρος της ΔΟΕ από το 2001 ως το 2013.

## Βιογραφία
Γεννήθηκε στη Γάνδη του Βελγίου στις 2 Μαΐου 1942 κατά τη διάρκεια της γερμανικής κατοχή. Ήταν γιός της Σούζαν και του Καρόλου Ρόγκ μηχανικού στο επάγγελμα. Ήταν ορθοπεδικός και μορφώθηκε στο ιδιωτικό Τζέσουιτ σχολείο της Αγίας Βαρβάρας και στο Πανεπιστήμιο της Γάνδης. Ήταν ένας σημαντικός αθλητής στην πατρίδα του, 16 φορές Βέλγος Εθνικός Πρωταθλητής στο άθλημα του ράγκμπυ και μια φορά παγκόσμιος πρωταθλητής στο γιότινγκ. Επίσης τερμάτισε στην Φινλανδέζικη τάξη ιστιοπλοίας σε τρείς καλοκαιρινούς ολυμπιακούς αγώνες το 1968 το 1972 και το 1976. Τον Οκτώβριο του 2016 το Βρετανικό σχολείο των Βρυξελλών ονόμασε το νέο κέντρο άθλησης με το ονομά του για να τον τιμήσει. Ήταν πρόεδρος της Βελγικής Ολυμπιακής Επιτροπής την περίοδο 1989-1992. 

Στις 16 Ιουλίου 2001 έγινε ο όγδοος πρόεδρος της Διεθνούς Ολυμπιακής Επιτροπής. Επανεξελέγη για άλλα 4 χρόνια με 88 ψήφους υπέρ επί 92 ψηφισάντων, στις 9 Οκτωβρίου 2009. Στις 10 Σεπτεμβρίου 2013 τον διαδέχθηκε στην προεδρία της ΔΟΕ ο Γερμανός Τόμας Μπαχ. Mετά το τέλος της θητείας του ως Προέδρου της Ολυμπιακής Επιτροπής του δόθηκε η επί των τιμών θέση του Προέδρου της Ολυμπιακής Επιτροπής, μέχρι τον θάνατό του το 2021.

## Παραπομπές


## Εξωτερικοί σύνδεσμοι

* Βιογραφία του Ζακ Ρογκ από τον ιστότοπο της Διεθνούς Ολυμπιακής Επιτροπής

Κατηγορία:Βέλγοι ιατροί
Κατηγορία:Μέλη Διεθνούς Ολυμπιακής Επιτροπής
Κατηγορία:Βέλγοι αθλητές της ιστιοπλοΐας
Κατηγορία:Ιππότες της Λεγεώνας της Τιμής
Κατηγορία:Κόμητες του Βελγίου
Κατηγορία:Πρόεδροι της Διεθνούς Ολυμπιακής Επιτροπής
Σημαία του Παλάου

thumb|190px|right|Αναλογίες 3:5
Η **[[σημαία]] του [[Παλάου]]** καθιερώθηκε την 1η Ιανουαρίου του 1981, είναι μονόχρωμη μπλε, στο κέντρο της οποίας φέρεται κίτρινος δίσκος διαμέτρου ίσης προς τα 3/5 του πλάτους της. Όταν το νησιωτικό σύμπλεγμα αποχώρησε από το Έδαφος υπό Εντολή των Ηνωμένων Εθνών, υιοθετήθηκε η εν λόγω σημαία. Το μπλε φόντο συμβολίζει τον ωκεανό και τη γεωγραφική θέση της χώρας στον Ειρηνικό. Ο κυκλικός δίσκος, χρώματος χρυσού, που βρίσκεται παραπάνω από το κέντρο του μπλε φόντου στη σημαία, προσιδιάζει σε αυτόν της σημαίας της Ιαπωνίας και του Μπανγκλαντές. Σε αντίθεση με τη χρήση στις χώρες της Ασίας, ο δίσκος στη σημαία των Παλάου συμβολίζει το φεγγάρι και όχι τον ήλιο.

## Πηγές

* Σημαίες του κόσμου - Παλάου.

Παλαου
Κατηγορία:Εθνικά σύμβολα του Παλάου
Κυπριακές ευρωεκλογές 2004

Οι **Ευρωεκλογές του 2004** ήταν οι πρώτες ευρωεκλογές στην Κύπρο. Διεξήχθησαν στις 13 Ιουνίου 2004 για την εκλογή των 6 μελών του Ευρωπαϊκού Κοινοβουλίου που αντιστοιχούσαν στην Κύπρο για την ΣΤ΄ Κοινοβουλευτική Περίοδο.

## Εκλογικό σύστημα
Το εκλογικό σύστημα που ίσχυε στις ευρωεκλογές του 2004 ήταν η απλή αναλογική. Χρησιμοποιήθηκε η διαδικασία επιλογής βουλευτών με λίστα.

## Κόμματα και επικεφαλής
Στις εκλογές συμμετείχαν 9 κόμματα/κινήματα και 7 ανεξάρτητοι υποψήφιοι.

## Αποτελέσματα

### Αποτελέσματα ανά επαρχία

## Δείτε ακόμη
*Κατάλογος των μελών του Ευρωπαϊκού Κοινοβουλίου για την Κύπρο, 2004-2009 (με κατάλογο των εκλεγμένων ευρωβουλευτών)

## Παραπομπές


## Πηγές
*
*
*
*

Κατηγορία:Κυπριακές ευρωεκλογές
Κύπρος
Κατηγορία:Εκλογές του 2004
Σημαία της Κιργιζίας

thumb|200px|right|Αναλογίες: 3:5
Η **[[σημαία]] της [[Κιργιζία|Κιργιζίας]]** είναι μονόχρωμη κόκκινη στο κέντρο της οποίας φέρεται κίτρινος ήλιος, με 40 ακτίνες, που αντιπροσωπεύει τις 40 φυλές της Κιργιζίας. Στη μία πλευρά της σημαίας οι ακτίνες έχουν τη φορά των δεικτών του ρολογιού, ενώ στην άλλη/πίσω πλευρά είναι αντίθετη. Στο δίσκο του ηλίου υπάρχει περιφερειακός κόκκινος δακτύλιος, εκ του οποίου δύο κόκκινες τρίγραμμες ζώνες διασταυρώνονται χιαστί και σφαιροειδώς υπεράνω του κέντρου του, ως καλλιτεχνικός συμβολισμός της στέγης της παραδοσιακής κατοικίας των Κιργιζίων (γιούρτα).

Η σημαία καθιερώθηκε στις 3 Μαρτίου 1992. 

## Παλαιότερη σημαία
thumb|right|Η σημαία της Σοβιετικής Σοσιαλιστικής Δημοκρατίας της Κιργιζίας.
Η προηγούμενη σημαία καθιερώθηκε από την σοβιετική σοσιαλιστική δημοκρατία της Κιργιζίας στις 22 Δεκεμβρίου του 1952.

Πιο πριν η σημαία ήταν κόκκινη με χρυσά κυριλλικά γράμματα στην επάνω αριστερή γωνία: КЫРГЫЗ ССР (Σοβιετική Σοσιαλιστική Δημοκρατία της Κιργιζίας) και КИРГИЗСКАЯ ССР (Κιργκίζσκαγια ΣΣΡ, δηλαδή: Κιργιζική ΣΣΔ) σε γραμματοσειρά σερίφ.
## Ιστορία

Οι Κιργίζιοι επαναστάτες χρησιμοποίησαν λευκά λάβαρα (με την ονομασία "Λευκό Λάβαρο Εθνικής Απελευθέρωσης") κατά την εξέγερση του Αντιτζάν του 1898. Αργότερα, κατά την εξέγερση της Κεντρικής Ασίας του 1916, το χρησιμοποίησαν ξανά κατά τη διάρκεια μιας εξέγερσης στο Τζισάχ

Στο Σεμιρέτσιε, υπό την ηγεσία του Μοκούς Σαμπντάνοφ, χρησιμοποίησαν το λευκό και κόκκινο λάβαρο του Shabdan Dzhantayev.

Υπό τη Σοβιετική κυριαρχία, η Ενωσιακή Δημοκρατία — που συμπίπτει με τη σημερινή Κιργιζία — χρησιμοποίησε μια σημαία που προερχόταν από τη σημαία της Σοβιετικής Ένωσης και αντιπροσώπευε τον Κομμουνισμό, η οποία υιοθετήθηκε το 1953. Δήλωσε την ανεξαρτησία της στις 31 Αυγούστου 1991, περίπου τέσσερις μήνες πριν τη διάλυση της Σοβιετικής Ένωσης. Παρ' όλα αυτά, η σημαία της σοβιετικής εποχής διατήρησε το καθεστώς της ως εθνική σημαία για επτά μήνες μετά την ανακήρυξη της ανεξαρτησίας.
## Χρονολόγιο

## Πηγές


* http://eng.gov.kg/index.php?option=com_content&task=view&id=21&Itemid=46' -Κρατικά σύμβολα της Κιργιζίας

Κιργιζία
Κατηγορία:Εθνικά σύμβολα της Κιργιζίας
Κατηγορία:Σημαίες της Ασίας
Μίθρας

Ο **Μίθρας** ήταν ο κεντρικός θεός του μιθραϊσμού, μιας συγκρητικής ελληνιστικής και ρωμαϊκής μυστηριακής λατρείας η οποία αναπτύχθηκε στην ανατολική Μεσόγειο κατά τον 2ο και 1ο αιώνα π.Χ. Ο μιθραϊσμός ασκούταν στην Ρωμαϊκή Αυτοκρατορία από τον 1ο αιώνα π.Χ. έως τον 5ο αιώνα μ.Χ.

Ο Μίθρας ήταν περσικός θεός του φωτός και της σοφίας και η προέλευσή του ανάγεται σε μια αρχαιότερη βεδική θεότητα. Στην Αβέστα, τα ιερά ζωροαστρικά συγγράμματα, ο Μίθρας παρουσιάζεται ως «ο αγαθοεργός» (*γιαζάτα*), «ο Σωτήρας», το πνεύμα του καλού, ο υπερασπιστής και φύλακας της *άσα* —της αλήθειας και της τάξης—  και ο άρχοντας του κόσμου, στον οποίο «*ο [[Αχουραμάσδα|Αχούρα Μάζδα]] (Ωρομάσδης) ανέθεσε την εποπτεία του κόσμου*». Θεωρούνταν ότι είχε σφάξει τον θεϊκό ή κοσμικό ταύρο, το αίμα του οποίου συντηρούσε όλα τα πλάσματα και παρείχε σωτηρία στους ανθρώπους. Επίσης, θεωρούταν μεσίτης μεταξύ του ουρανού και των ανθρώπων στη γη και εγγυητής των συμβολαίων.

[thumb|120px|left|Ο Μίθρας με [Άλως (θρησκευτική τέχνη)|άλω γύρω από το κεφάλι του.(Ανάγλυφο ναού που χτίστηκε από τον Αντίοχο Α' Κομμαγηνό, στο Νεμρούντ Νταγκ στα Όρη του Ταύρου, 69-31 ΠΚΧ.)]]

Μετά από την κατάληψη της Ασσυρίας τον 7ο αιώνα π.Χ και της Βαβυλωνίας τον 6ο αιώνα π.Χ, ο Μίθρας ταυτίστηκε με τον θεό του Ήλιου και η λατρεία του Ήλιου αποδιδόταν πλέον σε εκείνον. Πέρα από την Ανατολία, οι Έλληνες της Μικράς Ασίας συνέβαλαν στη διάδοση της λατρείας του Μίθρα καθώς τον ταύτιζαν με τον αρχαϊκό ελληνικό θεό Ήλιο. Στη Ρώμη έφτασε γύρω στο 68 π.Χ από Κιλίκιους πειρατές που έφερε ως αιχμαλώτους ο Πομπήιος ο Μέγας. Κατά την πρώιμη περίοδο της Ρωμαϊκής αυτοκρατορίας, επεκτάθηκε ταχύτατα σε όλη την Ιταλία και τις Ρωμαϊκές επαρχίες, και ταυτίστηκε με τον «Αήττητο Ήλιο» (*[[Σολ Ινβίκτους]]*, λατ. Sol Invictus*).

Εκείνη την περίοδο, η δυναμική της λατρείας του ανταγωνιζόταν εκείνη του [[Χριστιανισμός|χριστιανισμού]], αν και στην πραγματικότητα εμφάνιζε αρκετές ομοιότητες με τον Χριστιανισμό. Ο φόνος του ταύρου ([[ταυροκτονία]]), ο οποίος αποτελεί συχνό θέμα στα μιθραϊκά μνημεία, αποτελούσε επίσημη θυσία στις λατρευτικές τελετές.

==Υποσημειώσεις==
<div style="font-size: 85%"><references/></div>

==Βιβλιογραφία==
* *Encyclopedia of Religion'', Second Edition, 2005, Thomson Gale.

## Βλέπε επίσης
* Ζωροαστρισμός
* Μιθραϊσμός
* Ήλιος (μυθολογία)
* Σολ Ινβίκτους

Κατηγορία:Ζωροαστρισμός
Κατηγορία:Μιθραϊσμός
Σημαία του Καναδά

Η **εθνική [[σημαία]] του [[Καναδάς|Καναδά]]**, γενικά γνωστή ως **Φύλλο Σφενδάμνου** (αγγλικά: Maple Leaf) ή **Μονόφυλλη** (γαλλικά: l'Unifolié), είναι μια σημαία βασισμένη στο κόκκινο χρώμα με ένα λευκό τετράγωνο στο κέντρο της, στο οποίο δεσπόζει ένα τυποποιημένο, κόκκινο φύλλο σφενδάμνου με 11 άκρες.

Η σημαία αυτή υιοθετήθηκε το 1964 και έκανε την πρώτη εμφάνισή της στις 15 Φεβρουαρίου 1965, η οποία εορτάζεται κάθε χρόνο ως Ημέρα της Σημαίας.

## Σύμβολα
Το 1921, ο Βασιλιάς Γεώργιος Ε΄ ανακήρυξε το κόκκινο (από το Σταυρό του Αγίου Γεωργίου) και το άσπρο (από το βασιλικό έμβλημα της Γαλλίας του Καρόλου Ζ΄) ως επίσημα εθνικά χρώματα του Καναδά. Ήδη από το 1700, το φύλλο της σφενδάμνου χρησιμοποιείτο ως σύμβολο για να υμνήσει τη φύση και το περιβάλλον του σημερινού Καναδά. Η χώρα έχει Σύνταγμα από τις 17 Απριλίου 1982.

## Πινακοθήκη

File:Pavillon royal de la France.svg|Σημαία της Γαλλίας την περίοδο του Ζακ Καρτιέ (1534–1604)
File:Naval Flag of the Kingdom of France (Civil Ensign).svg|Εμπορική σημαία που χρησιμοποιείθηκε από Τσάμπλαιην και Γάλλους εμπόρους (1604–1663)
File:Royal Standard of King Louis XIV.svg|Σημαία της Νέας Γαλλίας (1663–1763)
File:Union flag 1606 (Kings Colors).svg|Βρετανική βασιλική σημαία (1606 - 1800)
File:Flag of the United Kingdom.svg|Σημαία του Ηνωμένου Βασιλείου (1801 -σήμερα)
File:Canadian Red Ensign 1868-1921.svg|1868–1921
File:Canadian Red Ensign (1921-1957).svg|1921–1957
File:Canadian Red Ensign (1957-1965).svg|1957 , ντε φάκτο σημαία ως το 1965
File:Canada Pearson Pennant 1964.svg|Πρώτη σημαία που προτάθηκε στο κοινοβούλιο
File:Flag of the Royal Military College of Canada.svg|Σημαία του Βασιλικού Στρατιωτικού Κολεγίου του Καναδά
File:Flag of Canada (1964).svg|Παλαιότερη (1964) έκδοση της πρότασης που υιοθετήθηκε
File:Flag of Canada.svg|Σημερινή σημαία, από το 1965 


## Βιβλιογραφία
* Archbold, Rick (2002), I Stand For Canada, Macfarlane Walter & Ross, ISBN 1-55199-108-X .
* Matheson, Col. John R. (1986), Canada's Flag, Mika Publishing Company, ISBN 0-919303-01-3 .
* Thompson, Hugh (2002), Canada, Dorling Kindersley, ISBN 0-7894-9561-9. 
* Thorner, Thomas (2003), A Country Nourished on Self-Doubt: Documents in Post-Confederation Canadian History, Broadview Press, ISBN 1-55111-548-4.

## Εξωτερικοί σύνδεσμοι

* Σημαίες του κόσμου:Καναδάς 

Καναδας
Κατηγορία:Σημαίες του Καναδά
Σημαία των Ομόσπονδων Πολιτειών της Μικρονησίας

200px|right|Αναλογίες: 10:19
Η **[[σημαία]] των [[Ομόσπονδες Πολιτείες της Μικρονησίας|Ομόσπονδων Πολιτειών της Μικρονησίας]]** υιοθετήθηκε στις 30 Νοεμβρίου 1978. Το μπλε φόντο συμβολίζει τον ωκεανό, ενώ τα τέσσερα αστέρια αντιπροσωπεύουν τα τέσσερα νησιωτικά συμπλέγματα που απαρτίζουν την ομοσπονδία: τα νησιά Τσουκ, Πονπέι, Κοσράε και Γιαπ.

## Προηγούμενη σημαία
thumb|Σημαία του Εδάφους υπό Εντολή των Νήσων του Ειρηνικού.
Παρόμοιο σχέδιο ήταν σε χρήση από το 1965 για τη σημαία του Εδάφους υπό την Εντολή των Νησιών του Ειρηνικού, με τα επιπλέον αστέρια να συμβολίζουν τα ανεξάρτητα σήμερα κράτη Παλάου, Νησιά Μάρσαλ και το αμερικανικό έδαφος των Βορείων Μαριάνων Νήσων . Το Κοσράε ήταν μέρος του Πομπέι και τότε αντιπροσωπεύονταν αμφότερα από ένα αστέρι. Η χώρα έχει Σύνταγμα από τις 10 Μαΐου του 1979.

## Πηγές
* Στοιχεία για τη σημαία

Μικρονησία
Κατηγορία:Εθνικά σύμβολα των Ομόσπονδων Πολιτειών της Μικρονησίας
Εθνικός ύμνος του Νεπάλ

Το *"*'Ράστριγια Γκαν**"'' (στα νεπαλέζικα "**Ο Εθνικός Ύμνος**", γνωστός επίσης με την ονομασία **Σαγιόν Θούνγκα Φούλκα*' -μετάφραση: Είμαστε εκατοντάδες [[Λουλούδι|λουλούδια]]- από τις τρεις πρώτες λέξεις) είναι ο επίσημος σημερινός [[εθνικός ύμνος]] του [[Νεπάλ]]. Καθιερώθηκε επίσημα στις [[20 Απριλίου]] [[2007]]. Στιχουργός είναι ο ποιητής Μπιακούλ Μάιλα και το [[Ποίηση|ποίημα]] του επιλέχθηκε στις [[30 Νοεμβρίου]] [[2006]]. Νωρίτερα στις [[19 Μαΐου]] [[2006]] η [[Βουλή των Αντιπροσώπων (ΗΠΑ)|Βουλή των Αντιπροσώπων]] αποφάσισε να ανασταλεί η ισχύς του παλαιού εθνικού ύμνου.

Προηγούμενος εθνικός ύμνος που είχε καθιερωθεί το [[1952]] ήταν "*Το κλέος του στέμματος κάνει ισχυρό τον Ηγεμόνα''".
## Στίχοι στα νεπαλέζικα

:सयौं थूंगा फूलका हामी, एउटै माला नेपाली 
:सार्वभौम भइ फैलिएका, मेची-महाकाली। 
:प्रकृतिका कोटी-कोटी सम्पदाको आंचल 
:वीरहरुका रगतले, स्वतन्त्र र अटल। 
:ज्ञानभूमि, शान्तिभूमि तराई, पहाड, हिमाल 
:अखण्ड यो प्यारो हाम्रो मातृभूमि नेपाल। 
:बहुल जाति, भाषा, धर्म, संस्कृति छन् विशाल 
:अग्रगामी राष्ट्र हाम्रो, जय जय नेपाल। 

## Απόδοση

:Sayaũ thū̃ga phūlkā hāmī, euṭai mālā Nepālī 
:Sārvabhaum bhai phailiekā, Meci-Mahākālī 
:Prakṛtikā kotī-kotī sampadāko ā̃cal, 
:Vīrharūkā ragatle, svatantra ra aṭal 
:Jñānabhūmi, śāntibhūmi Tarāī, pahād, himāl 
:Akhaṇḍa yo pyāro hāmro mātṛbhūmi Nepāl 
:Bahul jāti, bhāṣā, dharma, sãskṛti chan biśāl 
:Agragāmī rāṣṭra hāmro, jaya jaya Nepāl 

## Μετάφραση στα [[Ελληνική γλώσσα|ελληνικά]]

:Είμαστε εκατοντάδες λουλούδια, μια ανθοδέσμη - Νεπαλέζοι
:Κυρίαρχοι, εξαπλωμένοι από το Μέτσι μέχρι το Μαχάκαλι.
:Με μαζεμένους εκατομμύρια ήρωες της φύσης
:Με το αίμα των ηρώων (είμαστε) ανεξάρτητοι και ακλόνητοι 
:Γη της γνώσης, γη της ειρήνης, Τεράι, λόφοι, βουνά
:Αδιαίρετο αυτό το πολυαγαπημένο, η Μητέρα Γη μας, το Νεπάλ.
:Οι διαφορετικές φυλές, γλώσσες, θρησκείες και πολιτισμοί είναι τόσο *εκτεταμένα
:Προοδευμένη χώρα μας, Νεπάλ, να ζήσεις για πολλά χρόνια.

## Εξωτερικοί σύνδεσμοι
* Υπουργείο Τύπου και επικοινωνιών- πληροφορίες για τον ύμνο.
* άρθρο στο BBC για τον ύμνο του Νεπάλ.

Νεπαλ
Κατηγορία:Εθνικά σύμβολα του Νεπάλ
Σημαία του Λεσότο

thumb|210px|Αναλογίες:1:2

Η **[[σημαία]] του [[Λεσότο]]** καθιερώθηκε στις 4 Οκτωβρίου 2006 και αποτελείται από τρεις οριζόντιες λωρίδες, με τα χρώματα μπλε, άσπρο και πράσινο, με ένα μαύρο καπέλο των Μπασότο (μοκορότλο) να υπάρχει στο κέντρο. Το σχέδιο εισήχθη για να τιμηθεί η 40ή επέτειος από την ανεξαρτησία της χώρας και λέγεται ότι σκοπεύει να δείξει έναν πιο φιλειρηνικό προσανατολισμό για τη χώρα.

Η πρώτη σημαία της χώρας εισήχθη στις 4 Οκτωβρίου 1966, την ημέρα της πλήρους ανεξαρτησίας από το Ηνωμένο Βασίλειο και απεικόνιζε ένα λευκό μοκορότλο. Το μπλε χρώμα συμβόλιζε τον ουρανό και τη βροχή, το λευκό την ειρήνη, το πράσινο τη γη και το κόκκινο την πίστη.

Ένα νέο σχέδιο σημαίας καθιερώθηκε στις 20 Ιανουαρίου του 1987 , έπειτα από το στρατιωτικό πραξικόπημα, το οποίο είχε αποτέλεσμα να ανατραπεί το επί 20 έτη στην εξουσία Εθνικό Κόμμα των Μπασότο. Στη σημαία παρουσιαζόταν μια ανοικτόχρωμη καφέ ασπίδα των Μπασότο (παραδοσιακή της φυλής) μαζί με ένα ασσεγκάι (μακρύ δόρυ) και ένα κνομπκίριε (ρόπαλο), τα οποία αντικατέστησαν το παραδοσιακό καπέλο των Μπασότο. Άλλαξαν επίσης τα χρώματα, με ένα λευκό τριγωνικό σχήμα να αντιπροσωπεύει την ειρήνη. Στην κάτω διαγώνιο υπήρχε μια μπλε λωρίδα που συμβολίζει τη βροχή και ένα πράσινο τρίγωνο για την ευημερία.

Παρά την αποκατάσταση της δημοκρατίας το 1993, η σημαία δεν άλλαξε μέχρι το 2006 και υπήρχαν φωνές για αλλαγή της, επειδή θύμιζε τη χούντα. Η χώρα έχει Σύνταγμα από τις 2 Απριλίου του 1993.

## Πινακοθήκη


File:Flag of Lesotho (1966–1987).svg|Σημαία σε χρήση την περίοδο 1966-1987
File:Flag of Lesotho (1987-2006).svg|Σημαία που χρησιμοποιήθηκε το διάστημα 1987-2006


### Βασιλικά σύμβολα

File:Royal Standard of Lesotho (1966–1987).svg|1966 - 1987.
File:Royal Standard of Lesotho (1987–2006).svg|1987 - 2006.
File:Royal Standard of Lesotho.svg|Από τις 4 Οκτωβρίου του 2006.


## Παραπομπές


Λεσοτο
Κατηγορία:Εθνικά σύμβολα του Λεσότο
Εθνόσημο του Λεσότο

200px|right|thumb|Το εθνόσημο του Λεσότο από το 2006.
200px|right|thumb|Το εθνόσημο της περιόδου 1966 - 2006.
Το σημερινό **[[εθνόσημο]] του [[Λεσότο]]** υιοθετήθηκε στις 4 Οκτωβρίου του 2006. 

Αντικατέστησε το πρώτο εθνόσημο, που καθιερώθηκε στις 4 Οκτωβρίου του 1966, έπειτα από την ανεξαρτησία. Εικονίζει έναν μπλε κροκόδειλο σε μια ασπίδα των Μπασότο. Αυτό είναι το σύμβολο της βασιλικής δυναστείας της μεγαλύτερης εθνότητας στη μικρή χώρα. Πίσω από την ασπίδα υπάρχουν δύο σταυρωτά όπλα, χρώματος καφέ, που χρονολογούνται από το 19ο αιώνα. Στο νέο εθνόσημο κυριαρχεί το καφέ χρώμα.

Εκατέρωθεν της ασπίδας υπάρχουν δύο καφέ άλογα Μπασούθο, τα οποία την κρατούν. Μια καφέ (ως το 2006 ήταν χρυσή) κορδέλα υπάρχει στο κάτω μέρος με το εθνικό ρητό του Λεσότο: *Khotso, Pula, Nala* (στη γλώσσα των Σότο: «Ειρήνη, Βροχή, Ευημερία»).

## Εξωτερικοί σύνδεσμοι
* Flags of the World - Λεσότο:Εθνόσημο.html)

Κατηγορία:Εθνικά σύμβολα του Λεσότο
Λεσοτο
Λεσότο, Γη των Πατέρων μας

Το **Lesotho Fatse La Bontata Rona** (= «Λεσότο, Γη των Πατέρων μας») είναι ο εθνικός ύμνος του Λεσότο, σε στίχους του Γάλλου ιεραπόστολου François Coillard και σε μουσική του Ferdinand-Samuel Laur. Χρησιμοποιείται ως εθνικός ύμνος από το 1967.

## Στίχοι στη γλώσσα των Σεσότο

* LESŌTHŌ FATŠE LA BO NTAT'A RŌNA
* Lesōthō fatše la bo ntat'a rōna;
* Ha ra mafatše le letle ke lona;
* Ke moo re hlahileng,
* ke moo re hōlileng,
* Rea lerata,
* Mōlimō ak'u bōlōke Lesōthō;
* U felise lintoa le matšoenyeho;
* Oho fatše lena;
* La bo ntata rōna;
* Le be le khotso.

## Αγγλική μετάφραση

* Lesotho, land of our Fathers,
* Among countries you are the most beautiful.
* You gave birth to us,
* Within you we were reared--
* You are dear to us.
* God, please protect Lesotho.
* Spare it conflict, spare it tribulation--
* Oh you, land of mine,
* Land of our Fathers,
* May you know peace.

## Ελληνική μετάφραση

* Λεσότο, Γη των Πατέρων μας,
* Είσαι η ομορφότερη από τις χώρες.
* Μας έφερες στον κόσμο,
* Μέσα σου μεγαλώσαμε--
* Είσαι η αγαπημένη μας χώρα.
* Θεέ, Σε Παρακαλούμε, προστάτευε το Λεσότο.
* Κάνε να λείψουν οι συγκρούσεις και οι δοκιμασίες.
* Γη των Πατέρων μας,
* Είθε να έχεις ειρήνη.

## Εξωτερικοί σύνδεσμοι
* Εθνικός ύμνος του Λεσότο

Κατηγορία:Εθνικά σύμβολα του Λεσότο
Λεσοτο